ai4bharat/Pralekha huggingface dataset:
وزارت ماہی پروری، مویشی پروری و ڈیری
مویشی پروری اورڈیری کے محکمہ  نے سووچھتا مہم 3.0 – سووچھتا ہی سیوا -2023 کے ایک حصے کے طورپر نئی دہلی اور ملک بھر کے تمام علاقائی سطح کے ماتحت اداروں نے ایک صفائی پروگرام ‘‘شرم دان –سووچھتا ہی سیوا ’’ کا اہتمام کیا
ماہی پروری ، مویشی پروری اور ڈیری کے مرکزی وزیر جناب پرشوتم روپالہ نے گجرات میں صفائی مہم میں حصہ لیا
مویشی پروری اور ڈیری محکمے نے مویشی پروری محکمے کی سکریٹری محترمہ الکا اپادھیائے کی قیادت میں محکمے کے افسران کی سرگرم حصہ داری کے ساتھ کئی پروگرام منعقد کئے ہیں
مویشی پروری اور ڈیری محکمہ  نے نئی دہلی میں اینمل کوارنٹائن اور سرٹیفکیشن سروسز  میں صفائی مہم 3.0 – سووچھتا ہی سیوا  2023 کے ایک حصہ کے طور پر ایک صفائی پروگرام ‘‘شرم دان -سووچھتا ہی سیوا ’’ کا اہتمام کیا۔
ماہی پروری ، مویشی پروری اور ڈیری کے مرکزی وزیر جناب پرشوتم روپالہ نے گجرات میں جام نگر کے سدسر میں صفائی مہم میں حصہ لیا۔ انہوں نے ایک عوامی جلسے سے خطاب کیا اور سووچھتا ابھیان کی شروعات کی ۔
سووچھ بھارت ابھیان کا یہ مرحلہ وزیر اعظم جناب نریندر مودی کے کچراسے پاک ہندوستان کے وژ ن پر روشنی ڈالتا ہے، جس میں کچرے کے سائنسی بندوبست ، کچرے سے دولت اور سرکلر معیشت پر توجہ مرکوز کی گئی ہے۔وزیراعظم جناب نریندر مودی کے وژن پر عمل کرتے ہوئے مویشی پروری اورڈیری محکمے  نے مویشی پروری محکمہ  کی سکریٹری محترمہ الکا اپادھیائے کی قیادت میں محکمے کے افسران / ملازمین کی سرگرم حصہ داری کے ساتھ کئی پروگرام منعقد کئے ہیں۔اے کیو سی ایس ، نئی دہلی کے پروگرام میں جوائنٹ سکریٹری اور مویشی پروی اور ڈیری محکمہ  کے ہیڈ کوارٹر اور اے کیو سی ایس ، نئی دہلی کے دیگرعہدے داروں نے حصہ لیا۔ انہوں نے شرم دان کے کئی پروگراموں میں شرکت کی اور صفائی کا عہد کیا۔ انہوں نے اے کیو سی ایس کی تمام سرگرمیوں کا جائزہ لیا اور عوامی شکایات کو کم کرنے اورعوام کو بہترین خدمات فراہم کرنے کے لئے افسران کی کوششوں کی تعریف کی ۔
ہریانہ کے پروگرام میں سی پی پی ٹی سی کے کیمپس میں منعقد ایک دوسرے پروگرام کی قیادت جوائنٹ سکریٹری  ڈاکٹر اوپی چودھری نے کی ۔ انہوں نے مہاتما گاندھی کو گلہائے عقیدت پیش کئے اور سی پی پی ٹی سی کے تمام اہلکاروں اور نرسنگ پور کے رضاکاروں کو صفائی کا حلف دلایا اور ایک بار استعمال میں آنے والی پلاسٹک  پر پابندی اور زیرو ویسٹ ایوینٹ کا حلف دلایا۔ اس کے بعد احاطے کے اندر اور باہر صفائی مہم چلائی گئی ۔ ناپسندیدہ پودوں ، گھاس پھوس اور پلاسٹک اور پولی تھین جیسی غیر بایو ڈی گریڈیبل اشیا کو ٹھکانے بھی لگایا گیا۔
شرکاء نے سی پی پی ٹی سی ، گروگرام کے کیمپس میں صفائی کا کام کرتے ہوئےصفائی کے لئے ایک گھنٹے کے شرم دان کے ذریعہ باپو کو ان کی جینتی سے ایک دن قبل ‘سووچھانجلی ’ پیش کی ۔ پروگرام کے دوران پانچ لوگوں کو اپنے آس پاس کے علاقوں کی صفائی کو یقینی بنانے کے لئے کی گئی عمدہ کوششوں اور سووچھ بھارت ابھیان میں ان کی مجموعی پہل اور قیادت کے لئے سووچھتا پرسکار - 2023 سے نوازا گیا۔اس پروگرام میں ‘‘سووچھتا ہی سیوا ’’ اور ‘‘ ایک تاریخ ، ایک گھنٹہ ، ایک ساتھ’’  میں ہریانہ کے گروگرام ضلع کے نرسنگ پور میں رضاکاروں نے بڑھ چڑھ کر حصہ لیا۔
حکومت ہند کی سووچھتا ہی سیوا مہم کا مقصد شرم دان اور عوامی حصہ داری کے ذریعہ صفائی کے اعلیٰ معیار کو یقینی بنانے کے لئے پوری حکومت کا نظریہ اپنایا ہے۔مویشی پروری اور ڈیری محکمے نے یکم اکتوبر 2023 کو صبح دس بجے نئی دہلی واقع ہیڈ کوارٹر اور ملک بھر کے تمام علاقائی دفاتر میں سووچھتا کے لئے ایک گھنٹے کےشرم دان کی اپیل کے ساتھ مہم میں اجتماعی طورپر حصہ لیا ہے۔ یہ گاندھی جی کی جینتی سے ایک دن قبل باپو کے لئے ایک ‘‘سووچھانجلی ’’ ہوگی۔
زراعت اور کاشتکاروں کی فلاح و بہبود کی وزارت
حکومت نے ، ریاست کے وزرائے زراعت کے ساتھ ، زراعت کے مرکزی وزیر کی ویڈیو کانفرنس میں کی گئی بات چیت کی تعمیل کے طور پر بہت سے فیصلوں سے ریاستوں / مرکز کے زیر انتظام علاقوں کو واقف کرایا
پی ایس ایس کے تحت دلہن اور تلہن کی خریداری شروع کرنے کی تاریخ کا فیصلہ ریاستیں کریں گی
لاک ڈاؤن کے دوران سبھی ریاستوں / مرکز کے زیر انتظام علاقوں سے کہا گیا ہے کہ گلنے سڑنے والی فصلوں کے لیے کسانوں کو ان کی اجرت کی قیمتوں کو یقینی بنانے کے لیے مارکٹ میں مداخلت کرنے سے متعلق اسکیم لاگو کریں
ریل گاڑیوں کے ذریعے گلنے سڑنے والی زرعی مصنوعات ، بیج ، دودھ اور ڈیری مصنوعات سمیت لازمی اشیاء سبھی اہم شہروں میں بھیجی جا رہی ہیں
نئی دہلی، 09 اپریل 2020 / زراعت، تعاون اور کسانوں کی بہبود کے مرکزی وزیر جناب نریندر سنگھ تومر نے کووڈ – 19 وبا کی وجہ سے کیے گیے لاک ڈاؤن کے سبب کسانوں اور زرعی سرگرمیوں سے متعلق معاملات پر بات چیت کے لیے سبھی ریاستوں اور مرکز کے زیر انتظام علاقوں کی ایک ویڈیو کانفرنس منعقد کی حکومت ہند نے اس بات چیت پر عمل کرتے ہوئے مندر ذیل فیصلے کیے ہیں اور ان فیصلوں سے آج سبھی ریاستوں اور مرکز کے زیر انتظام علاقوں کو آگاہ کر دیا ہے۔
- حکومت نے فیصلہ کیا ہے کہ قیمت کی امدادی اسکیم  کے تحت دلہن اور تلہن کی خریداری کی شروعات کی تاریخ کے بارے میں متعلقہ ریاستیں فیصلہ کریں گی ۔ یہ خریداری ، خریداری شروع کرنے کی تاریخ سے 90 دن تک جاری رہے گی۔
- زراعت ، تعاون اور کسانوں کی بہبود کے محکمے نے گلنے سڑنے والی زرعی مصنوعات کے لیے اجرت کی قیمتوں کو یقینی بنانے کی غرض سے، مارکیٹ میں مداخلت کی اسکیم کی تفصیلات سبھی ریاستوں اور مرکز کے زیر انتظام علاقوں کو بھیج دی ہیں۔ ریاستوں سے کہا گیا ہے کہ وہ اس اسکیم پر عمل کریں جس کی 50 فیصد لاگت حکومت ہند برداشت کرے گی ۔ تفصیلی رہنما خطوط سے ریاستوں کو آج جاری کیے گیے سرکلر کے ذریعے واقف کرا دیا گیا ہے۔
- دیگر پیش رفت –
- 24.03.2020 سے لاک ڈاؤن مدت کے دوران پردھان منتری کسان سمان ندھی  اسکیم کے تحت تقریباً 7 روڑ 92 لاکھ کسان کنبوں کو فائدہ پہنچایا جا چکا ہے اور اب تک 15,841 کروڑ روپے کی رقم جاری کی جا چکی ہے۔
- ریاستی سرکاروں / یو ٹی کو 04 اپریل 2020 کو ہدایت جاری کی گئی کہ وہ راست مارکیٹنگ میں آسانی پیدا کریں جس سے کسانوں / ایف پی او / کو آپریٹیو وغیرہ سے براہ راست خریداری کرنے کا موقع ملے۔ یہ خریداری بڑے پیمانے کے بائر / بڑے خردہ فروش ، ریاستی اے پی ایم سی قانون کے تحت کر سکیں گے۔ تمل نادو ، کرناٹک جیسی بہت سی ریاستوں نے جاری ہدایت کے مطابق کام کرنا شروع کر دیا ہے۔
- ریلوے کے محکمے نے وقت کی پابند 109 پارسل ریل گاڑیاں شروع کی ہیں۔ جن کے ذریعے گلنے سڑنے والی زرعی مصنوعات ، بیج، دودھ اور ڈیری مصنوعات سمیت لازمی اشیاء کی سپلائی کی جائے گی۔ لاک ڈاؤن شروع ہونے کے بعد سے لے کر اب تک پارسل لے جانے والی خصوصی ریل گاڑیوں کے لیے 59 راستوں  کے بارے میں نوٹیفکیشن جاری کیا گیا ہے۔ اس کے ساتھ ہی بھارت کے تقریباً سبھی اہم شہروں کو لازمی اور گلنے سڑنے والی چیزوں کی ٹرانسپورٹیشن کے لیے بہت تیزی سے مربوط کر دیا جائے گا۔ قابل ذکر ہے کہ امید ہے کہ ان خدمات میں مزید اضافہ کیا جائے گا۔
- اس سے پہلے ای- نام ایپ میں لاجسٹک کا طریقہ کار جوڑا گیا تھا۔ اس طریقہ کار کو کسان اور تجارت کار استعمال کر رہے ہیں اور 200 سے زیادہ افراد اسے پہلے سے ہی استعمال کر رہے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1584
(
اسٹیل کی وزارت
’’ بھارت کو اسٹیل میں آتم نربھر بنانا – اسٹیل کے ثانوی سیکٹر رول ‘‘ کے موضوع پر قومی کانفرنس کا اسٹیل کے وزیر جناب رام چندر پرساد سنگھ افتتاح کریں گے
ایک تعارف :
اسٹیل کی وزارت بھارت کو اسٹیل کے سیکٹر میں آتم نربھر بنانے میں اسٹیل کے ثانوی سیکٹر کے رول کی جستجو اور توسیع پر 27 مارچ ، 2022 ء کو نئی دلّی کے وگیان بھون میں ایک قومی کانفرنس کا انعقاد کر رہی ہے ۔
اس کانفرنس کے انعقاد کا مقصد اسٹیل کے ثانوی شعبے کے کاروباری افراد کو ایک پلیٹ فارم فراہم کرنا ہے تاکہ وہ اس شعبے کو درپیش چیلنجوں کے بارے میں اپنے خیالات کا اظہار کر سکیں اور ان طریقوں کے بارے میں بتا سکیں ، جن میں وزارت ایسا ماحول پیدا کرے ، جس سے ملک میں صنعت کو زبردست فروغ حاصل ہو ۔ بھارت حکومت 2047 ء کے لئے ایک ویژن قائم کرنے پر کام کر رہی ہے۔ امید ہے کہ اس سلسلے میں کمپنیاں اپنی رائے فراہم کریں گی ، جو ویژن @2047 کے اہداف کو حاصل کرنے کے لئے ایکشن پلان کی بنیاد فراہم کریں گی ۔ صنعت کے نمائندے اسٹیل سیکٹر کے لئے پیداوار سے منسلک ترغیبی اسکیم پر بھی اپنی رائے فراہم کریں گے۔
اسٹیل کے مرکزی وزیر جناب رام چندر پرساد سنگھ کانفرنس کا افتتاح کریں گے۔ اس موقع پر اسٹیل اور دیہی ترقی کے وزیر مملکت جناب فگن سنگھ کلستے اور ایم ایس ایم ای کے وزیر مملکت بھانو پرتاپ سنگھ ورما بھی موجود ہوں گے۔ اسٹیل کی وزارت، کانوں کی وزارت، ایم ایس ایم ای کی وزارت اور کوئلہ کی وزارت کے سینئر حکام بھی کانفرنس کے دوران موجود ہوں گے۔
ایک روزہ قومی کانفرنس میں 20 ریاستوں کے ، اس سیکٹر کے ممتاز نمائندے شرکت کریں گے۔ مقررین خام مال، گرین اسٹیل کی پیداوار کی جانب پیش رفت ، لاجسٹکس اور بنیادی ڈھانچہ ، معیار ، صلاحیت اور صلاحیت کے فروغ سمیت سیکٹر کو در پیش بہت سے پہلوؤں پر خطاب کریں گے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3271
(Visitor Counter : 82
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دوران ایم ایس پی پر کسانوں سے فصلوں کی خریداری کا عمل جاری
جاری خریف مارکیٹنگ سیزن 21-2020 میں حکومت اپنی موجودہ کم سے کم امدادی قیمت  اسکیموں کے مطابق کسانوں سے اپنی ایم ایس پی پر 21-2020 کی خریف کی فصلوں کی خریداری جاری رکھے ہوئے ہے۔
11نومبر 2020 تک دھان کی 278.38 لاکھ میٹرک ٹن سے زیادہ کی خریداری کے ساتھ پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں وکشمیر، کیرالہ، گجرات اور آندھرا پردیش کی ریاستوں ومرکز کے زیر انتظام علاقوں میں خریف 21-2020کے لئے دھان کی خریداری خوش اسلوبی سے جاری ہے۔ البتہ پچھلے سال اسی مدت کے دوران 226.53 لاکھ میٹرک ٹن کی خریداری کی گئی تھی۔ اس طرح پچھلے سال کے مقابلے اس سال خریداری میں 22.89 فیصد کا اضافہ دیکھا گیا۔ اکیلے پنجاب میں 194.63 لاکھ میٹرک ٹن کی خریداری کی جو کل خریداری کا 69.91 فیصد ہے۔
52557.60 کروڑ روپے کی ایم ایس پی قدر کے ساتھ جاری خریف سیزن کی خریداری سرگرمیوں سے تقریباً 23.82 لاکھ کسانوں کو فائدہ ہوا ہے۔
اس کے علاوہ ریاستوں سے ملنے والی تجوز کی بنیاد پر پرائز سپورٹ اسکیم کے تحت تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھرا پردیش کے لئے خریف مارکیٹنگ سیزن 2020 میں دال اور تلہن کی 45.10 لاکھ میٹرک ٹن کی خریداری کے لئے مکنظوری دی گئی تھی۔ مزید یہ کہ آندھرا پردیش، کرناٹک، تمل ناڈو اور کیرالہ کی ریاستوں کے لئے 1.23 لاکھ میٹرک ٹن کھوپرے کی خریداری کے لئے بھی منظوری دی گئی تھی۔ دیگر ریاستوں اور مرکز کے زیر انتظام علاقوں کے لئے پرائس سپورٹ اسکیم کے تحت دالوں، تلہن اور کھوپرے کی خریداری کے لئے تجاویز کے موصول ہونے پر بھی منظوری دی جائے گی تاکہ ان فصلوں کے ایف اے کیو گریڈ کی خریداری کو رجسٹرڈ کسانوں سے براہ راست 21-2020 کے لئے نوٹیفائیڈ ایم ایس پی پر کی جاسکے۔ بشرطیکہ ریاست کی نامزد خریداری کرنے والی ایجنسیوں کے ذریعے سینٹرل نوڈل ایجنسیوں کی جانب سے متعلقہ ریاستوں مرکز کے زیر انتظام علاقوں میں نوٹیفائیڈ کاشتکاری مدت کے دوران مارکیٹ شرح ایم ایس پی سے نیچے جاتے ہیں۔
13نومبر 2020 تک حکومت نے اپنی نوڈل ایجنسیوں کے ذریعے 312.67 کروڑ روپے کی ایم ایس پی قدر کے ساتھ 58191.40 میٹرک ٹن مونگ ، اڑد، مونگ پھلی پوڈس اور سویابین کی خریداری کی ہے، جس سے تمل ناڈو، مہاراشٹر، گجرات، ہریانہ اور راجستھان کے 33932 سکانوں کو فائدہ ہوا، جبکہ پچھلے سال اسی مدت کے دوران 2140.24 میٹرک ٹن مونگ، اڑد، ونگ پھلی، پوڈس اور سویابین کی خریداری کی گئی تھی۔ اس طرح دالوں اور تلہن کے لئے 171.91 فیصد کا اضافہ درج کیاگیا۔
اسی طرح 13 نومبر 2020 تک کرناٹک اور تمل ناڈو میں 52.40 کروڑ روپے کی ایم ایس پی قدر کے ساتھ 5089 میٹرک ٹن کھوپڑے کی خریداری کی گئی ہے جس سے 3961 کسانوں کو فائدہ ہوا، جبکہ پچھلے سال اسی مدت کے دوران 293.34 میٹرک ٹن کھوپڑے کی خریداری کی گئی تھی۔متعلقہ ریاستوں، مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں، جس کا فیصلہ خریف دالوں اور تلہن کے پہنچنے کی بنیاد پر متعلقہ ریاستوں کے ذریعے کیاگیا ہے۔
ایم ایس پی کے تحت کپاس کے بیجوں کی خریداری کا عمل پنجاب، ہریانہ، راجستھان، مدھیہ پردیش، تلنگانہ، آندھرا پردیش، مہاراشٹر اور گجرات میں خوش اسلوبی سے جاری ہے۔ 13 نومبر 2020 تک 4187.05 کروڑ روپے کی مالیت کے ساتھ 1465.847 کپاس کی گانٹھیں خریدی گئیں جس سے 286547 کسانوں کو فائدہ ہوا۔
م ن، ح ا، ع ر
U-7245
(Visitor Counter : 82
بہت چھوٹی، چھوٹی اور درمیانی صنعتوں کی وزارت
جناب نارائن رانے نے کوئمبٹور میں انٹرپرائز انڈیا نیشنل کوئر  کانکلیو 2022 کا افتتاح کیا
انھوں نے نئی مصنوعات کی ترقی اور کوئر کی نئی ایپلی کیشنز پر زور دیا
چھوٹی ، بہت چھوٹی اوراوسط درجے کی صنعتوں کے مرکزی وزیرجناب نارائن رانے اورچھوٹی ، بہت چھوٹی اوراوسط درجے کی صنعتوں کے وزیرمملکت جناب بھانوپرتاپ سنگھ ورمانے دیگرریاستی وزرائے مملکت نیزسینئرحکام کے ساتھ کوئمبٹور، تمل ناڈومیں ‘‘آزادی کا امرت مہوتسوکے تحت ’’ منعقد ہونے والے ‘انٹرپرائز انڈیا نیشنل کوئر  کانکلیو 2022’ کاافتتاح کیا۔ اس موقع پر ایک تقریب سے خطاب کرتے ہوئے جناب رانے نے نئی مصنوعات کی ترقی، مصنوعات کی تنوع اور نئی ٹکنالوجی کو اپناکرنئی مصنوعات اور ناریل کے ریشے کے نئے استعمال پر توجہ مرکوز کی۔
وزیرموصوف نے کہاکہ ناریل کے ریشوں کی مصنوعات میں ترقی کی بے پناہ صلاحیت ہے اور یہ برآمدات کو بڑھانے اور ملک کے جی ڈی پی میں ایم ایس ایم ای کی شراکت داری میں اضافہ کرنے میں ایک اہم کردار ادا کر سکتی ہے۔ انہوں نے مزید کہا کہ ناریل کے ریشے فضلے سے دولت حاصل کرنے کی ایک بہترین مثال ہے ۔ جو ایک پائیدار حل فراہم کرتی ہے، کیونکہ یہ ماحول دوست ہے اور پانی اور مٹی کے تحفظ میں مدد کرتی ہے۔
جناب رانے نے کہا کہ ناریل کی صنعت کی بدولت ناریل پیداکرنے والی ریاستوں کے دیہی علاقوں میں سات لاکھ سے زیادہ افراد کو روزگارفراہم ہوتاہے ۔ اس سے زیادہ دلچسپ بات یہ ہے کہ ان میں سے 80فیصد دستکار خواتین ہیں لیکن ناریل کے ریشوں کی مصنوعات اب تک ملک کی ناریل کی پیداوار والی جنوبی ریاستوں اورمرکز کے زیرانتظام علاقوں تک ہی محدود ہے ۔ انھوں نے کہا کہ چھوٹی ، بہت چھوٹی اوردرمیانہ درجہ کے صنعتوں  کی وزارت کا ملک کی دوسری ریاستوں میں بھی ناریل کے ریشوں کی مصنوعات کو فروغ دینے کا ارادہ ہے اوراس کے لئے حکومت نے مختلف النوع اقدامات کئے ہیں تاکہ صارفین اورصنعتوں میں استعمال کے لئے ناریل کے ریشے سے بنی مصنوعات کو مقبول بنایاجاسکے۔
جناب بھانوپرتاپ ورمانے کہاکہ یہ تقریب ریاستوں اورمرکزی حکومت کے مابین تال میل پرمبنی کوششوں کو مدنظررکھتے ہوئے منعقد کی جارہی ہے تاکہ ناریل کے ریشوں کی پیداوار اوراس سے متعلق مصنوعات کو فروغ دیاجاسکے اورناریل کے ریشوں کی ایپلی کیشن کے نئے علاقوں کی نشاندہی کی جاسکے ۔
اس موقع پر، کوائرانڈسٹری یعنی ناریل کے ریشوں کی صنعت سے متعلق ایوارڈس ناریل کے ریشوں اور ناریل کے ریشوں سے بنی مصنوعات کی مینوفیکچرنگ /برآمدات سے متعلق یونٹوں کو 44ایورڈس عطاکئے گئے ہیں ۔ ناریل کے ریشوں سے متعلق کوائربورڈ نے بھی بہت سی نئی کوائر مصنوعات متعارف کرائی ہیں ۔
تمل ناڈو اورآسام کی صنعت /چھوٹی ، بہت چھوٹی اور درمیانہ درجہ کی صنعتوں کے وزیروں نے بھی اس تقریب میں شرکت کی ۔ ان کے علاوہ کوئمبٹو کے رکن اسمبلی اورمختلف ریاستوں کے 11پرنسپل سکریٹریز/ڈائرکٹر صاحبان بھی اس تقریب میں موجود تھے ۔
6مئی کو ‘‘ناریل کے ریشوں کے لئے دوڑ ’’ کا بھی انعقاد کیاگیاتھا تاکہ ناریل کے ریشوں کو ایک قدرتی ، قابل تحلیل اورماحولیات کے لئے ساز گارمصنوعات کے طورپرفروغ دیاجاسکے ۔ اس دوڑ میں اہم شخصیات ، کالجوں کے طلباء اورعام لوگوں سمیت ایک ہزارسے زیادہ افراد نے حصہ لیا۔
ریلوے کی وزارت
قومی راج دھانی  کو پٹنہ جنکشن سے جوڑنے والی 'گتی شکتی ایکسپریس'، بھارت کی پہلی نئی 3 اے سی اکانومی کوچ اسپیشل ٹرین
یہ ٹرین دونوں سمتوں میں 5 بار چلےگی
29 اکتوبر 2021، نئی دہلی: ریل مسافروں کی سہولت اور آئندہ تہواروں کے دوران مسافروں کے اضافی رش سے نمٹنے کے لئے بھارتی ریلوے ایک خصوصی ٹرین 01684/01683 آنند وہار ٹرمینل-پٹنہ-آنند وہار ٹرمینل گتی شکتی سپرفاسٹ اسپیشل ٹرین متعارف کرانے جا رہی ہے، جس میں 20 نئے 3 اے سی اکانومی کوچز ہوں گے۔
ٹرین نمبر 01684 آنند وہار ٹرمینل پٹنہ جنکشن گتی شکتی سپرفاسٹ اسپیشل ٹرین آنند وہار ٹرمینل سے صبح 11.10 بجے 29.10.2021، 31.10.2021، 02.11.2021 ،05.11.2021 اور 07.11.2021 کو چلے گی اور روانگی کے دوسرے دن 03.45 بجے پٹنہ جنکشن پہنچے گی۔
واپسی کی سمت میں ٹرین نمبر 01683 پٹنہ جنکشن- آنند وہار ٹرمینل گتی شکتی سپرفاسٹ اسپیشل ٹرین پٹنہ جنکشن سے 30.10.2021، 01.11.2021 ، 03.11.2021، 06.11.2021 اور 08.11.2021 کو صبح 05.45 بجے روانہ ہوگی اور آنند وہار ٹرمینل پر اگلے دن صبح 09.50 بجے پہنچے گی۔
یہ ٹرین دونوں سمتوں میں کانپور سینٹرل، پریاگ راج جنکشن، وارانسی، پنڈت دین دیال اپادھیائے جنکشن اور دانا پور اسٹیشنوں پر رکے گی۔
کابینہ
بھارت اورمراقش کے درمیان مفاہمت نامے کی کابینہ نے منظوری دے دی ہے
نئی دہلی ،4 ؍جولائی : وزیراعظم ، جناب نریندرمودی کے زیرقیادت مرکزی کابینہ نے مراقش کے ساتھ ایک مفاہمت نامے کی منظوری دی ہے جس کے تحت دونوں ملکوں کی عدلیہ کے درمیان باہمی تعاون کو ترقی دی جائیگی ، فروغ دیاجائیگااورمستحکم بنایاجائیگا۔
اثرات
اس منظوری سے بھارت اورمرقش کے درمیان عدالتی اوردیگر قانونی شعبوں میں تعاون کو فروغ حاصل ہوگا نیز بنیادی ڈھانچے اوراطلاعاتی تکنالوجی کے معاملے میں معلومات کا تبادلہ ہوسکے گا۔
۔۔۔۔۔۔۔۔۔۔۔۔۔۔
U-2823
(
کانکنی کی وزارت
تیئیس ریاستوں کے 626 ضلعوں میں معدنیات کی ضلع فاؤنڈیشن
ایم ایم ڈی آر 1957 کی شق 9 بی کے تحت ریاستی سرکار کو اختیار دیا گیا ہے کہ وہ عوام کے فائدے کے لئے ، کانکنی سے متاثرہ سبھی ضلعوں اور کانکنی سے متعلق سرگرمیوں سے متاثرہ علاقوںمیں معدنیات کی ضلع فاؤنڈیشن ڈی ایم ایف کا ٹرسٹ قائم کریں ۔ اس کے مطابق متعلقہ ریاستی حکومتوں نے ملک میں 23 ریاستوں کے 626 ضلعوں میں ڈی ایم ایف قائم کئے ہیں۔
کانوں کی وزارت نے بمطابق حکم مورخہ 16 ستمبر 2015 ، پردھان منتری کھنج پینے کے پانی کی سپلائی  ماحولیاتی تحفظ اور آلودگی پر قابو پانے کے اقدامات  حفظان صحت  تعلیم  خواتین اوربچوں کی بہبود  معمر اور معذور افراد کی بہبود  ہنر مندی کا فروغ اور صفائی ستھرائی نیز دیگر ترجیحی میدانوں میں 40فیصدتک بنیادی ڈھانچہ سنچائی  توانائی اور مکمل ترقی اور  کانکنی والے ضلع میں ماحولیاتی معیار میں اضافے کے لئے دیگر معیارات جیسے اعلیٰ ترجیحی میدانوں کے لئے کم سے کم 60 فیصد فنڈز خرچ کریں ۔
اس کے علاوہ ضابطہ 12 میں مدھیہ پردیش ضلع معدنیاتی فاؤنڈیشن ضابطہ 2016 کے ذیلی اصول   میں مدھیہ پردیش ریاست کے پورے علاقے کو کانکنی سے متاثرہ علاقہ مانا گیا ہے۔
|
|
Name of District
|
|
Area
|
|
Collection in Rs. Cr. 
|
|
No. of Projects Sanctioned
|
|
Amount Sanctioned 
|
|
Amount Spent 
|
|
Singrauli
|
|
High Priority
|
|
3620.97
|
|
530
|
|
599.20
|
|
525.65
|
|
Other Priority
|
|
428
|
|
456.89
|
|
347.94
|
|
Sidhi
|
|
High Priority
|
|
31.41
|
|
35
|
|
6.48
|
|
3.63
|
|
Other Priority
|
|
11
|
|
4.38
|
|
3.56
|
|
Shahdol
|
|
High Priority
|
|
181.66
|
|
560
|
|
53.86
|
|
32.19
|
|
Other Priority
|
|
243
|
|
36.81
|
|
26.85
خواتین اور بچوں کی ترقیات کی وزارت
کارا نے 5 ویں سالگرہ منائی
نئی دہلی،15 جنوری : سینٹرل ایڈاپشن ریسورس اتھارٹی  نے آج نئی دہلی میں اپنی 5 ویں سالگرہ منائی ۔ اس موقع پر منعقدہ تقریب میں خواتین اور بچوں کی ترقی کی وزارت کے سکریٹری ربیندر پنوار وزارت کے دوسرے اعلیٰ حکام ، اس سےمتعلق آئینی ؍ خود مختار اداروں اور ریاستوں نیز مرکز کے زیر انتظام علاقوں کے نمائندوں کے ساتھ شرکت کی۔ تقریب کے دوران ایڈوکیسی کے حصے کے طور پر سالگرہ منانے کے طور پر سوینئر کا اجراء کیا گیا۔
گذشتہ سال کارا نے گود لینے کے پروگرام کے تمام شراکت داروں کے لئے قومی اور ریاستی سطحوں پر متعدد تربیتی پروگرام اور ورکشاپ کا اہتمام کیا گیا۔ اس تقریب میں بیداری پیدا کرنے اور عوام کو حساس بنانے کے لئے نیز مختلف رابطہ جاتی پروگراموں جیسے جن سمپرک اور سوشل میڈیا پلیٹ فارموں کے ذریعے عوام تک رسائی حاصل کرنے کے لئے مختلف وسائل سے متعدد ایڈوکیسی پروگرام چلائے گئے۔ ان میں پورے ملک میں مختلف چائلڈ کیئر انسٹی ٹیوٹ میں معمر اور خصوصی توجہ والی بچوں کی باز آبادکاری پر زور دیا گیا ہے۔
کارا حکومت ہند کا بچوں کو اندرون ملک گود لینے کے عمل کو فروغ دینے اور اس میں آسانیاں بہم پہنچانے کا ایک اعلیٰ ادارہ ہےاور اسے اندرون ملک بچوں کو گود لینے کے معاملے کو ضابطہ بند کرنے کے لئے مرکزی اتھارٹی کے طور پر تجویز کیا گیا ہے۔ کارا کو انصاف ِ اطفال  ایکٹ 2015 کے تحت 15 جون 2016 کو آئینی ادارے کا درجہ دیا گیا تھا۔
کوئلے کی وزارت
بھارت نے گذشتہ 9برسوں کے دوران کوئلہ کی پیداوارمیں 47فیصد کی نموحاصل کی ہے
بھارت نے مالی سال 23-2022میں 893.08ملین ٹن  کوئلہ پیداکیاہے :جبکہ مالی سال 24-2023کے لئے 1012ملین ٹن  کاہدف طے کیا گیاہے
مالی سال 30-2029تک 140 ملین ٹن کوکنگ کوئلہ پیداکرنے پرتوجہ مرکوز کی گئی ہے
گذشتہ 9برسوں کے دوران ، بھارت کی کوئلہ کی مجموعی پیداوار، 47فیصد بڑھ کر 893.08ملین ٹن  تک پہنچ گئی ہے ، جبکہ کوئلے کی سپلائی 877.74ملین ٹن تک پہنچ گئی ہے ، اس طرح سپلائی میں 45.37فیصد کااضافہ درج کیاگیاہے ۔ مالی سال 23-2022میں 893.08 ملین ٹن کوئلہ کی پیداوار ایک بہت بڑا اضافہ ہے اوریہ ملک کی تاریخ میں اب تک کا سب سے زیادہ اضافہ درج کیاگیاہے ۔
اسی دوران ، کوئلہ کی وزارت کی جانب سے حال ہی میں مالی سال 24-2023کے لئے منصوبہ عمل کو حتمی شکل دیئے جانے کے مطابق ، مالی سال 24-2023کے لئے کوئلہ کی پیداوار کا ہدف 1012ملین ٹن مقررکیاگیاہے ۔ ایسا مجموعی طورپرکوئلہ کی پیداوار ، کارکردگی اور پائیداری میں اضافہ کرکے اورنئی نئی ٹیکنولوجیز اختیارکرکے یہ ہدف مقررکیاگیاہے ۔
مالی سال 23-2022کے دوران ، وزارت نے 33.224ملین ٹن سالانہ کی مجموعی اعلیٰ شرح کی صلاحیت  والی کل 23 کوئلہ کانوں کے لئے سمجھوتے پردستخط کئے ہیں ۔ تجارتی نیلامیوں کے چھٹے دورکے لئے موصولہ اچھے ردعمل کے پیش نظر، امکان ہے کہ تجارتی کان کنی کے لئے مالی سال 24-2023کے دوران 25کوئلہ کانوں کو متعین کردیاجائے گا۔
حکومت نے اگست 2021میں ‘‘مشن کوکنگ کول ’’ کاآغاز کیاتھا۔ یہ مشن ایک ایسا نقش راہ یاروڈ میپ تیارکرنے کی غرض سے شروع کیاگیاتھا، جوبھارت میں سال 2030 تک گھریلو کوکنگ کوئلہ کی پیداوار میں اضافہ اوراس کے استعمال کو بہترسے بہتربنانے کی غرض سے طورطریقے تجویز کرسکے ۔
‘‘مشن کوکنگ کول ’’دستاویز میں خاص طورپر کوئلہ کی نئی کانوں کی تلاش ، پیداوارمیں اضافہ ، کوئلہ کی صفائی وغیرہ سے متعلق صلاحیت کو بہتربناکر اس میں اضافہ کرنے ، اورنئی کوکنگ کانوں کی نیلامی سے متعلق سفارشات کی گئی ہیں ۔‘‘مشن کوکنگ کول ’’ درج ذیل مقاصد کے ساتھ کوکنگ کوئلی کی پیداوار میں اضافہ کرنے کے مقصد سے شروع کیاگیاہے :
- مالی سال 2022میں کوکنگ کوئلہ کی پیداوار کو 52ملین ٹن  سے بڑھا کر مالی سال 2030تک 140 ملین ٹن تک لے جانا۔
- مالی سال 2022میں کوکنگ کوئلہ کی صفائی سے متعلق 23ملین ٹن کی صلاحیت کو بڑھا کر مالی سال 2023تک 61ملین ٹن تک کردینا۔
کوکنگ کوئلہ کا استعمال خاص طورپر دھماکوں سے متعلق بھٹی کے ذریعہ فولاد کی مینوفیکچرنگ میں کیاجاتاہے ۔ گھریلو کوکنگ کوئلہ ، ایک زیادہ مقدار راکھ پیداکرنے والا کوئلہ ہے  اس لئے یہ دھماکوں سے متعلق بھٹی میں براہ راست استعمال کئے جانے کے لئے مناسب نہیں ہے اورانڈین پرائم اینڈمیڈیم کوکنگ کوئلہ  کی آمیزش کی جاتی ہے ۔
خواتین اور بچوں کی ترقیات کی وزارت
بچوں کے گود لینے کے معاملات میں رکاوٹوں کے اعداد وشمار پر میڈیا کی غلط رپورٹوں پر وضاحت
نئی دہلی، 31 جنوری / بچوں کے گود لینے سے متعلق مرکزی ریسورس اتھارٹی نے پچھلے پانچ برسوں کے دوران بچوں کو گود لینے کے معاملات میں رکاوٹ کی تعداد کے بارے میں میڈیا رپورٹوں کو غلط قرار کیا ہے۔ اس نے کہاکہ حالیہ دنوں میں میڈیا میں کئی ایسی رپورٹیں شائع ہوئی ہے جن میں پچھلے پانچ برسوں کے دوران گودلینے کے معاملات میں رکاوٹ کے اعداد وشمار 1100 ظاہر کئے گئے ہیں۔ سی اے آر اے نے آج نئی دہلی میں جاری کی گئی وضاحت میں کہا ہے کہ رکاوٹ کے معاملات کی اصل تعداد 246 ہے جبکہ پچھلے پانچ برسوں کے دوران تحلیل ہوئے معاملات کی تعداد 10 ہے۔
سی اے آر اے نے کہا ہے کہ ایسا ظاہر ہوتا ہے کہ 1100 کی تعداد کو اس کے ذریعہ دیئے گئے آر ٹی آئی کے جوابات کا غلط حوالہ دیاگیا ہے۔ کیونکہ اس میں گود لینے کے عمل کو واپس لئے جانے کی تعداد بھی شامل ہیں۔اتھارٹی نے مزید کہا ہے کہ رکاوٹ کا مطلب کسی بچے کو ایک کنبے کے ذریعہ گود لینے کے بعد اسے ادارے کو واپس کرنا ہے اور یہ ایک اچھی صورت حال نہیں ہے۔ کیونکہ اس طرح کے واقع میں بچے کو مسترد کئے جانے کا سامنا کرنا پڑتا ہے اور وہ طویل عرصے تک خوف زدہ رہتا ہے۔ پچھلے پانچ برسوں کےد وران تحلیل کے 10 معاملے شامل ہیں جن میں والدین نے گود لینے کے لئے قانونی کارروائی مکمل کئے جانے کے بعد عدالت کے حکم پر بچوں کو واپس کیا ہے۔ اس طرح رکاوٹ اور معطلی کے کل معاملات جے جے قانون 2015 کے تحت گود لئے گئے بچوں کی تعداد کا 2 فیصد سے بھی کم ہے اور 6 فیصد کے قریب نہیں ہے جیسا کہ اخباروں میں دیا گیا ہے۔
کسی بچے کی تمام تفصیلات قبول کرنے کے بعد والدین کا گود لینے کے عمل کو ختم کرنے اور ان لوگوں کی طرف سے بچے کو واپس کرنے میں کافی فرق ہے جو گود لینے سے پہلے انہیں کچھ دن کے لئے اپنے ساتھ لے جاتے ہیں۔ پہلے والا عمل بچے کو گود لینے سے متعلق والدین کو پوری معلومات کے ساتھ فیصلہ کرنے میں مدد کی خاطر کیا جاتا ہے جبکہ بعد کا عمل پور ی طرح بچے کے بہترین مفاد میں ہوتا ہے اور یہ بچوں کے لئے کام کرنے والی کسی بھی تنظیم کا رہنما اصول ہے۔ اس رجحان کی روک تھام کے لئے سی اے آر اے نے آئین کی ایک ذیلی کمیٹی تشکیل کی ہے جو سماجی کارکنوں کی بنیادی سطح پر صلاحیت سازی میں مدد کے لئے مختلف ریاستوں کا دورہ کررہی ہیں۔
سی اے آر اے خواتین اور بچوں کی ترقی کی وزارت کے تحت حکومت ہند کا ایک ادارہ ہے جس کا مقصد ملک میں بچوں کو گود لینے کے رجحان کو فروغ دینا اوراس میں آسانی پیدا کرنا ہے۔
۔۔۔۔۔۔۔۔۔۔۔
U – 432
(Visitor Counter : 60
بندرگاہوں، جہاز رانی اور آبی راستوں کی وزارت
ٹوٹی کورِن کے وی او چدمبرا نارپورٹ ٹرسٹ نے بندرگاہ میں براہ راست داخلے کےسلسلے میں سینٹرل وئیر ہاؤسنگ کارپوریشن کے ساتھ ایک مفاہمت نامے پر دستخط کئےہیں
نئیدہلی11جون۔ٹوٹی کورن کے وی او چدمبرانار پورٹ ٹرسٹ اور سینٹرل ہاؤسنگ کارپوریشن  نے ایک مفاہمت نامے پر دستخط کئے ہیں،جس کا مقصدکاروبار کوآسان بنانے کی اسکیم کے تحت فیکٹری میں ای – سیل کئے گئے برآمدی کنٹینروں کو بندرگاہ میں براہ راست داخلہ  دلانا ہے ۔
اس مفاہمت نامے کے ذریعہ سینٹرل وئیر ہاؤسنگ کارپوریشن ٹوٹی کورن میں فشریز کالج کے دوسری طرف واقع ٹرک پارکنگ ٹرمنل میں مخصوص 18357 مربع میٹر علاقے کو سالانہ لیز کی بنیاد پر 30 سال کے لئے اپنا کا م کرنے اور ڈی پی ای سہولت سےفائدہ اٹھانے کے لئے استعمال کرے گی۔ ڈی پی ای سہولت کے تحت کارخانوںسے آنے والے کنٹینروں کو بندرگاہ میں براہ راست داخلہ مل سکے گا اور ان کنٹینروں کو درمیان میں کسی بھی کنٹینر فریٹ اسٹیشن پر رکنے کی ضرورت نہیں ہوگی۔ اس طرح یہ کنٹینر ہفتے میں 24 گھنٹے کام کی بنیاد پر اپناسامان براہ راست کنٹینر ٹرمنل پر پہنچا سکیں گے۔
اس وقت فیکٹری سے مال بھرے ہوئے  کنٹینروں کو ٹوٹی کورن میں 15 کنٹینر فریٹ اسٹیشنوں  اور ایک آئی سی ڈی پر لے جایا جاتا ہے ۔ سبھی سی ایف ایس کام کے دنوں میں دن میں صبح دس بجےسےشام پانچ بجے تک کام کرتے ہیں لیکن ان کے وقت میں شام آٹھ بجے تک اضافہ کیا جاسکتا ہے۔سی او این سی اوآر کی طرف سے کام کرنے والا صرف ایک سی ایف ایس ہفتے کے ساتوں دنوںمیں 24 گھنٹے کی سروس فراہم کرتا ہے ۔اس مفاہمت نامے سے ٹرک پارکنگ ٹرمنل پرفراہم ڈی پی ای سہولت کی بدولت برآمداتی کلیئرنس میں آسانی ہوگی اورلدائی کا کام تیز رفتاری کے ساتھ ہوسکے گا جبکہ اس پر آنے والی لاگت بھی کم ہوجائے گی۔
مفاہمت نامے پر وی او چدمبرانار پورٹ ٹرسٹ کے چیئر مین جناب ٹی کے رام چندرن اور
سینٹرل وئیر ہاؤسنگ کا رپوریشن کے منیجنگ ڈائریکٹر جناب ارون کمار سریواستو نے دستخط کئے
۰۰۰۰۰۰۰۰۰۰۰۰۰۰۰۰۰۰۰۰۰
U-2369
(Visitor Counter : 38